VikipeediA 

Albaania keel 


Albaania keel (gjuha shqipe, shqip ) kuulub indoeuroopa keelkonda, 
moodustades selles omaette keelerühma. Ta on satem-keel . 

Aastal 1854 tõestati, et albaania keel on indoeuroopa keel. Albaania 
keelt peetakse kunagise illüüria keele ainsaks järglaseks. Lähemat 
sugulust teiste indoeuroopa keelerühmadega ei ole leitud. Mõnede 
uurijate arvates põlvneb albaania keel traakia keelest või on tekkinud 
keelte keeruka kokkusulamise tulemusena. 

Albaania keele leviala 


Levik 


Kõnelejad on albaanlased. 

Albaanias (3,3 miljonit kõnelejat) ja Kosovos (2 miljonit kõnelejat) on albaania keel riigikeeleks. 

Märkimisväärne hulk kõnelejaid elab ka Montenegros ja Serbias (kokku ligi 1 miljon), Põhja-Makedoonias 
(700 000), Kreekas (Atikas, Boiootias, Lõuna-Euboial ja Salamisel ning Ipeiroses ja Ateenas kokku 140 
000), Türgis (300 000) ja Itaalias (90 000). 

Kõnelejate koguarv on umbes 6 miljonit, teistel andmetel 7 või 8 miljonit. 



















Murded 


► Pikemalt artiklis Albaania keele murded 

Kaks suurt murderühma on toski ( toske ) ehk lõuna- ja geegi (gege) ehk põhjarühm. 

Tänapäeva kirjakeel kujunes 19. sajandil vastavalt kahes variandis. Albaanias domineerib praegu toski 
kirjakeel, kuid kuni Teise maailmasõjani oli kirjakeelena kasutusel üks lõunageegi dialekt. Albaania keele 
geegi variant on rikas sajanditepikkuste kultuuritraditsioonide poolest, selles on välja antud palju ilu- ja 
teaduskirjandust ning kuni 1960. aastateni oli ta Põhja-Albaanias suhtluskeeleks. Kuid pärast Teist 
maailmasõda on ülemaaliselt hakanud ajakirjandus-, haridus- ja teaduskeelena levima albaania keele toski 
variant. Aastal 1972 toimus Tiranas Albaania keeleteadlaste kongress, kus kinnitati lõplikult tänapäeva 
albaania keele ühtse kirjakeele norm toski variandi alusel. Selle on omaks võtnud ka Kosovo albaanlased. 

Toski murdeid kõneldakse Lõuna-Albaanias (Shkumbini jõest lõuna pool), Kreekas (Kreeka albaanlased: 
Ipeirose albaanlased ja arvaniidid) ja albaania keelesaartel Sitsiilias ja Kalaabrias (Itaalia; Itaalia albaanlased 
ehk Arbereshet ), samuti väikestes albaania immigrantide kogukondades Ukrainas, Türg is, Egiptuses ja 
Ameerika Ühendriikides. 

Geegi murdeid kõneldakse endises Põhja-Albaanias, Montenegro ja Serbia albaaniakeelsetes piirkondades 
ning Põhja- ja Lääne-Makedoonias. 

Albaanias kõneleb 2/3 kõnelejaist geegi murret, üks kolmandik toski murret. 

Geegi ja toski murrete kõnelejad saavad enamasti üksteisest aru. 

On ka teisi murdeid, millest arusaamine võib enamikule albaanlastele olla võimatu. 

Erinevused kirjakeele geegi ja toski variandi vahel avalduvad foneetikas, mõnes grammatilises vormis ja 
käibesõnavara iseärasustes. 

Üksikutes kohtades Bulgaarias ja Dalmaatsias kõneldakse väga arhailisi murrakuid. 

Keeleliit 


Keel kuulub koos rumeenia, bulgaaria ja kreeka keelega Balkani keeleliitu (nendel keeltel on rida ühiseid 
tunnuseid, kuigi nad ei ole omavahel lähedases suguluses). Bulgaaria ja rumeenia keelega on ühine määrava 
artikli paiknemine sõna lõpus ( mik , miku 'sõber'; qen, qeni 'koer'). Teine ühine tunnus (uuskreeka ja 
bulgaaria keelega) on tuleviku moodustamine muutumatu sõna 'tahab' (albaania do, uuskreeka tha, bulgaaria 
in,e ( šte )) abil, mis kõikide tegusõnavormide ette lisatakse. Oletatakse, et need ühisjooned tulenevad illüüria 
keele mõjust. 

Hääldus ja kirjutamine 


Rõhk on enamasti eelviimasel silbil. Vokaalid on rõhulistes silpides pikad, rõhututes silpides lühikesed. 
Kinniste ja lahtiste vokaalide vahel fonoloogilist opositsiooni ei ole. Pikkadel häälikutel [e] ja [o] on 
tendents kinnisusele. 

Hääldustabel: 

■ e - [e] - rõhulises silbis ö, rõhutus silbis [0] (nagu e prantsuse sõnas de), absoluutses lõpus 
peaaegu kunagi ei hääldu. 























■ y-[ y] — ü 

■ c - [ts] - ts 

- ? - [tj] - tš 

■ dh - [ö] - nagu inglise "th" sõnas "this" 

■ QJ ~ [j] ~ kokkusulanud "dj" 

■ II - [1] - "kõva" "I" (umbes nagu vene /i) 

■ n i - [p] - peenendatud (palataliseeritud) "n" 

■ q - [c] - kokkusulanud "tj" 

■ rr - [r] - tugevasti põrisev "r" nagu hispaania keele "rr" 

■ sA? — [J] — š 

- z — [z] — z 

- zh - [3] - ž 

■ th - [0] - nagu inglise "th" sõnas "thanks" 

■ x - [dz] - dz 

■ xh - [dj] - dž 

Tähed b, d ja g häälduvad heliliselt, kuid sõna lõpus helitult. 

Kuni 1908. aastani oli albaania keele kirjutamiseks kasutatud kürillilist, kreeka ja araabia kirja. Aastal 1908 
võeti kasutusele ladina tähestik. Tähestikus ( alfabet ) on 36 märki, mis enam-vähem vastavad foneemidele. 
Nendest 29 on konsonandid ja 7 vokaalid. 

■ A a (a) on ümardamata madal tagavokaal. 

■ B b (be) on heliline bilabiaalne klusiil, mis sõna lõpus muutub helituks, näiteks plumbi 
[pl'uumbi], plumb [pluump] 'kuul, tina (definiit- ja indefiniitvorm)'; kombi [k'oombi], komb 
[koomp] 'rahvus (definiit- ja indefiniitvorm)'. 

Morfoloogia 


Morfoloogia on suhteliselt keeruline, eriti tegusõnal (2 aspekti, 8 aega, 6 kõneviisi; tegusõnal on 19 
põhivormi, tüüp kondi on 55). Käändsõnadel on 5 käänet. Genitiivi, daativi ja ablatiivi käändelõpud 
langevad enamasti kokku. Sugusid on kaks. 

Asesõnavormide küllus annab albaania keelele paindlikkuse ja ühtlasi täpsuse, mis valmistab tõlkimisel 
raskusi. 


Nimisõna 

Nimisõnal ( emri ) on neli kategooriat: definiitsus/indefiniitsus, sugu, kääne ja arv. 

Definiitsus ja indefiniitsus 

Definiitsuse väljendamiseks lisatakse nimisõna lõppu flektiivne sufiks (postpositiivne artikkel). Saadud 
vormi nimetatakse definiitvormiks ning ilma postpositiivse artiklita vormi nimetatakse indefiniitvormiks ehk 
üldvormiks. Viimane on nimisõna sõnastikuvorm. 


Indefiniitsust väljendatakse umbmäärase artikliga nje, mis on eraldi sõna nimisõna ees. 




Peale selle on olemas veel prokliitiline ehk prepositiivne artikkel, mis on definiitse loomuga, kuid millel on 
spetsiifilised funktsioonid. 


Definiitvorm 

Postpositiivne sufigeeritud artikkel ( nyja e prapsme ) on asesõnalise päritoluga. 

Selle artikli vormid on: 

■ /, u meessoost sõnade ainsuses ( djal>djali 'poiss', milomiku 'sõber') 

■ a naissoost sõnade ainsuses ( vajze>vajza 'tüdruk') 

■ t, te mitmuses ( mur>mure>muret 'seinad', vajzat 'tüdrukud', djale>djem>djemte 'poisid', 
shtepi>shtepite 'majad' 

Indefiniitvormist moodustatakse definiitvorm järgmiselt. 

■ Kui meessoost nimisõna tüvi lõpeb konsonandiga ning indefiniitvormis ei ole afiksit -e, siis 
indefiniitvormile liitub -/', näiteks: komb>kombi 'rahvus', pellumb>pellumbi 'tuvi'. Kui viimases 
silbis on rõhutu e, siis see kaob, näiteks draper>drapri 'sirp', gjarper>gjarpri 'sirp'. 

■ Kui meessoost nimisõna tüvi lõpeb konsonandiga ja indefiniitvormis on afiks -e, siis afiks 
asendub sufiksiga-/, näiteks balle>balli 'laup', burre>burri 'mees'. 

■ Kui meessoost nimisõna tüvi lõpeb monoftongiga, siis tavaliselt liitub -/, millele eelneb -r-, 
näiteks bri>briri 'sarv', dre>dreri 'põder', dru>druri 'puu', qiri>qiriri 'küünal', mulli>mulliri 'veski', 
ze>zeri 'hääl', sy>syri 'silm', bli>bliri 'pärn', tra>trari 'palk, palgi', pe>peri 'niit', kufi>kufiri, gji>gjiri 
'rind', gju>gjuri 'põlv', hu>huri, ulli>ulliri 'õlipuu' 

Mõnedel rõhulise -a-ga lõppeva tüvega sõnadel (põhiliselt türg i laenudel) liitub otse -ž, näiteks baba>babai 
'isa', vella>vellai 'vend', mulla>mullai 'mulla', usta>ustai 'oma ala meister'. 

Kui meessoost mimisõna tüvi lõpeb rõhulise ž-ga, sealhulgas sufiksiga -gi või -xhi, võib lisanduda -u, näiteks 
ari>ariu 'karu', shi>shiu 'vihm', thi>thiu 'siga', dori>doriu 'kõrb hobune', sahatgi>sahatgiu 'kellassepp', 
simitgi>simitgiu 'pagar', hallvaxhi>hallvaxhiu 'kondiiter', shakaxhi>shakaxhiu 'naljahammas'. 

■ Kui meessoost nimisõna tüvi lõpeb diftongiga ua, siis see asendub pika o-ga, millele liitub -/', 
näiteks ftua>ftoi 'aivaa', dragua>dragoi 'draakon', thua>thoi 'küüs', vargua>vargoi 'ahelad'. 

■ Kui meessoost nimisõna tüvi lõpeb h, g või /e-ga ning afiksit e lõpus ei ole, siis liitub -u, näiteks 
breg>bregu 'kallas', gjah>gjahu 'jaht, jahipidamine', fik>fiku 'viigimari. 


Süntaks 


Sõnajärg on suhteliselt vaba, enamasti SVO. Omadussõnalised täiendid paiknevad põhisõna järel. 

Sõnavara 


Albaania keeles on palju ladina, itaalia, kreeka, tü rg i ja slaavi laene. 

Ladina laenud on näiteks mik (< amicus ) 'sõber', shok (< socius ) 'sõber', qytet (< civitas ) 'linn', pushtet (< 
potestas ) 'võim'. 


Slaavi laenud on näiteks grusht 'rusikas', prag 'lävi', gekig 'haamer', zakon 'traditsioon'. 






Türgi laenud on näiteks gargaf' lina', perde 'kardin', sahat 'kell', tepsi 'kandik'. 


Albaania keeles on sõnu, mis laenati vene keelest seoses omaaegse koostööga NSV Liiduga, eriti tehnika 
valdkonnas: dezhurn ('korrapidaja'), kombinat ('kombinaat'), kompleks ('kompleks'), docent ('dotsent'), 
plenum ('pleenum'), presidium ('presiidium'), byro ('büroo'), rektor ( rektor )M, ballast ('ballast') jt. 

Sõnade tuletamiseks kasutatavaid sufikseid: 

■ -/' (omadust tähistava nimisõna moodustamiseks) 

■ -im (tegevuse või abstraktsiooni tähistamiseks) 

■ -isht (määrsõna moodustamiseks) 

■ -it (omadussõna moodustamiseks) 

■ -oj (verbi moodustamiseks) 

■ -or (omadussõna moodustamiseks) 

■ -on (verbi moodustamiseks) 

■ -os (verbi moodustamiseks) 

■ -uar (mineviku partitsiibi moodustamiseks) 

■ -ues (oleviku partitsiibi moodustamiseks 


Mõned sõnad: 

■ po - jaa 

■ jo - ei 

■ faleminderit - aitäh 

■ nje - üks 

■ dy - kaks 

■ tre - kolm 

■ baba - isa 

■ nene, Mama - ema 

■ burre - mees 

■ grua - naine 

■ dite - päev 

■ nate - öö 

Ajalugu 


Musa Ahmeti väidab, et on leidnud albaaniakeelse käsikirja aastast 1210, mille autoriks on Teodor 
Shkodrani. 

Albaania keelt on mainitud Dubrovnikist leitud ürikus, mis on dateeritud 14. juuliga 1284. Seal on öeldud: 
Ja kuulsin häält, mis hüüdis mägedes albaania keeles (Et audiui unam uocem clamantem in monte in lingua 
albanesesca ). 

Prantsuse dominiiklane isa Brocardus, tollane Tivari peapiiskop, kirjutas ühes ladinakeelses kirjas aastast 
1332: "Kuigi arberitel (albaanlastel) on ladina keelest erinev keel, on neil siiski igapäevases kasutuses, nagu 
ka kõigis oma raamatutes ladina tähed." Seega pidi hiljemalt 14. sajandi alguses eksisteerima albaaniakeelne 
kirjakultuur. 






Esimeseks keelemälestiseks on seni peetud ristimisvormelit, mis pärineb 1462. aastast. Esimene raamat 
(Gjon Buzuku missaraamat) trükiti 1555. Kuueteistkümnendast sajandist pärineb ka äripabereid ja 
sõnastikke. 

Kirjandust hakkas märkimisväärsemas mahus ilmuma ärkamisajal (Rilindja kombetare) 19. sajandil. 


Keelekoodid 


Keelekood on standardi ISO 639 järgi sq või siis sqi või alb. 


Albaania keele uurimine 


Albaania keele tähtsamad uurijad on olnud Johann Georg von Hahn, Franz Bopp, Gustav Meyer, Norbert 
Jokl, Eqrem £abej, Stuart Edward Mann, Carlo Tagliavini, Waclaw Cimochowski, Eric Pratt Hamp ja 
Agnija Desnitskaja. 


Varia 


Eesti tõlkija Kalle Kasemaa on öelnud, et on võimalik, et albaania keel on kõige raskem Euroopa keelel 

